Шверин
Шверин () е град в Северна Германия. Столица на провинция Мекленбург-Предна Померания. Към 31 декември 2022 година населението на града е 98 596 души, което го прави най-малкият център на провинция, втори по големина е след Росток. Любопитен факт е, че градът е обкръжен от 11 езера.

История 
Шверин е заобиколен от много живописни езера. Най-голямото от тези езера има площ от 60 km ². Покраи тези езера е имало славянско селище датиращо от 11 век. Районът е бил наречен Zuarin (Zwierzyn), както и името на Шверин се извлича от това наименование.

През 1358 г., Шверин става част от херцогство Мекленбург, и става седалище на херцогството от този момент нататък. През 1500 г. започва строенето на замъкът Шверин. След разделянето на Мекленбург (1621), Шверин се превръща в столица на херцогство Мекленбург-Шверин. Между 1765 и 1837 г., гр. Лудвигслуст служи като столица.

След 1918 г., и по време на немската революция, в резултат на падането на германските монархии, Великия херцог абдикира. Поради тези събития Шверин става столица на провинция Мекленбург-Предна Померания.

В края на Втората световна война, на 2 май 1945 г., Шверин е превзет от американските войски. Предаден е на британците на 1 юни 1945 г., и един месец по-късно, на 1 юли 1945 г., е предаден на съветските войски, тъй като британските и американските сили се отдръпват. Шверин тогава преминава в съветскатата окупационна зона, която става Германска демократична република (ГДР).

Известни личности 
 Родени в Шверин
 Александрин фон Мекленбург-Шверин (1879 – 1952), кралица на Дания
 Оливер Ридел (р. 1971), музикант

 Починали в Шверин
 Елена Павловна (1784 – 1803), руска велика княгиня
 Нилс Стенсен (1638 – 1686), датски анатом и геолог

Бележки

Външни препратки 
 Официален сайт на местната администрация 

Градове в Мекленбург-Предна Померания